《六月二十三日立秋喜闻贼平镇将凯回归府官俱》
元代·方回

乱起杏花落，贼平梧叶飞。
顿忘三伏暑，竟解万山围。
大将伤流矢，诸军曳血衣。
先登不如此，焉得凯歌归。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。